  Майя Бывальцева Удмуртилэн тӧроезлэсь ужзэ огдырлы быдэсъясь Александр Бречалов элькунлэсь кивалтэтсэ кошкытӥз. Пуктэтэз со 5-тӥ оштолэзе кинюртӥз. Ужкагаз улосвыл кивалтэтлэн нимлыко сайтаз шараямын. Удмуртилэсь тӧрозэ 2017-тӥ арын куарусёнэ бырйытозь кивалтэтлэн вань ёзчиосыз, со пӧлын министръёс, ужез быдэсъясь ватсэтэн ужалозы. «Удмурт Элькунысь Кивалтэт ужзэ азьланьтыны кулэ Удмурт Элькунлэсь выль Кивалтэтсэ кылдытытозь», — верамын ужкагазын. Пуктэт кужымаз пыриз сое юнматэм нуналысен. Александр Бречаловез Удмуртилэн тӧроезлэсь ужзэ быдэсъясе юнматӥзы 4-тӥ оштолэзе Росси азьмуртлэн Владимир Путинлэн пуктэтэзъя. Элькунысь кивалтэтэз, депутатъёсты, кар но ёрос кивалтӥсьёсты соин тодматон толон ортчиз. Вань иворъёсты лыдӟе «Александр Бречалов - Удмуртилэн тӧроезлэсь ужзэ огдырлы быдэсъясь» сюжетысь Тегъёс: Политика Удмуртия кивалтэт АлександрБречалов  